বহুদিন ধরেই গুজব যে ‘বিগ বস’-এ প্রতিযোগীরা যা বলেন, যা যা করেন তা পুরোটাই একটি চিত্রনাট্যের অংশ। অর্থাৎ ঝগড়া-মারামারি থেকে শুরু করে লেগপুলিং, একের বিরুদ্ধে অন্যের ষড়যন্ত্র, যা যা ঘটে ‘বিগ বস’-এর বাড়িতে তা সবটাই শিখিয়ে-পড়িয়ে দেওয়া। শুধু তাই নয়, কোন প্রতিযোগী কখন শো থেকে বাদ যাবেন, সেটাও নাকি আগে থেকে ঠিক করা থাকে। 
এই গুজবে ইন্ধন জুগিয়েছেন ‘বিগ বস’ থেকে বেরিয়ে আসা প্রতিযোগীরা বা পুরনো সিজনের প্রতিযোগীরা। তাঁরা অনেক সময়েই সোশ্যাল মিডিয়ায় বা সংবাদমাধ্যমের সাক্ষাৎকারে বলেছেন যে এই রিয়্যালিটি শো-টি স্ক্রিপ্টেড। কিন্তু ‘বিগ বস’-এর পক্ষ থেকে বার বারই সেই অভিযোগ অস্বীকার করা হয়েছে। 
সম্প্রতি ইন্টারনেটে লিক হয়েছে ‘বিগ বস’-এর কন্ট্রোল রুমের একটি ভিডিও। সেখানে দেখা যাচ্ছে কীভাবে ‘বিগ বস’-এর বাড়ির ক্যামেরার ফুটেজ প্রতি মুহূর্তে ট্র্যাক করা হয়। প্রতিযোগীরা কোথায় কার সঙ্গে কী কী করছেন, কী কী বলছেন তার পুঙ্খানুপুঙ্খ ট্র্যাকিং চলে সর্বক্ষণ। তার উপর ভিত্তি করেই সন্ধ্যার ১ ঘণ্টার টেলিকাস্ট ভিডিওটি তৈরি হয়। অর্থাৎ দিনের সবচেয়ে গুরুত্বপূর্ণ ফুটেজগুলি নিয়ে তৈরি হয় এপিসোড। 
আরও পড়ুন
স্বামীজিকে নগ্ন করে হাঁটানোর হুমকি দিল বলিউড অভিনেত্রী 
বিগ বসের রহস্যময় কণ্ঠস্বরটি আসলে কার? কে আসল বিগ বস? প্রকাশ্যে তথ্য
ঠিক কীভাবে কাজ হয় বিগ বসের কন্ট্রোল রুমে তার একটা ধারণা পাওয়া যাবে এই ভিডিওটি দেখে—